'Roekelose bestuurder' veroorsaak kettingbotsing | Nuus24
Johannesburg – Minstens 25 mense is op die M1-noord tussen die Booysens- en Xavierstraat-afrit beseer nadat ses voertuie teen mekaar gebots het, het die Johannesburgse metropolisie gesê.Hoofsupt. Wayne Minnaar, woordvoerder, het gesê drie taxi's, twee motors en 'n bakkie was in die ongeluk betrokke.Die beseerdes sal na die Chris Hani Baragwanath- en Charlotte Maxeke Akademiese hospitaal geneem word."Die oorsaak van die ongeluk sal ondersoek word en die roekelose bestuurder wat die ongeluk veroorsaak het, sal aangekla word," het Minnaar gesê.Oggendspitsverkeer was erg geraak.– Volg Nuus24 op Twitter